CELEX: 32011D0741
Language: sl
Date: 2011-11-14 00:00:00
Title: 2011/741/: Sklep Komisije z dne 14. novembra 2011 v skladu s členom 7 Direktive 94/9/ES Evropskega parlamenta in Sveta glede ukrepa prepovedi, ki so ga sprejeli nemški organi v zvezi z mobilnim telefonom Expert XP-Ex-1 ATEX DE-01-11 (notificirano pod dokumentarno številko C(2011) 8046) Besedilo velja za EGP

16.11.2011   
            
            
               SL
            
            
               Uradni list Evropske unije
            
            
               L 297/66
            
         SKLEP KOMISIJE
   z dne 14. novembra 2011
   v skladu s členom 7 Direktive 94/9/ES Evropskega parlamenta in Sveta glede ukrepa prepovedi, ki so ga sprejeli nemški organi v zvezi z mobilnim telefonom „Expert XP-Ex-1“ ATEX DE-01-11
   (notificirano pod dokumentarno številko C(2011) 8046)
   (Besedilo velja za EGP)
   (2011/741/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 94/9/ES Evropskega parlamenta in Sveta z dne 23. marca 1994 o približevanju zakonodaje držav članic v zvezi z opremo in zaščitnimi sistemi, namenjenimi za uporabo v potencialno eksplozivnih atmosferah (1) (Direktiva ATEX) ter zlasti člena 7 Direktive,
   ob upoštevanju naslednjega:
   
               (1)
            
            
               Člen 2(1) Direktive 94/9/ES določa, da države članice sprejmejo vse ustrezne ukrepe za zagotovitev, da se lahko oprema, zaščitni sistemi in naprave, za katere se uporablja Direktiva, dajejo na trg in uporabljajo le, če ob ustrezni namestitvi in vzdrževanju ter namenski uporabi ne ogrožajo zdravja in varnosti ljudi ter, kjer je to primerno, domačih živali ali lastnine.
            
         
               (2)
            
            
               Člen 7(1) Direktive 94/9/ES določa, da v primeru, če država članica ugotovi, da lahko oprema, zaščitni sistemi ali naprave z oznako skladnosti CE, ki se uporabljajo v skladu s predvideno uporabo, ogrozijo varnost ljudi in, kjer je primerno, domačih živali ali lastnine, sprejme vse ustrezne ukrepe za umik take opreme ali zaščitnih sistemov s trga, za prepoved njihovega dajanja na trg, dajanja v uporabo in uporabo ali za omejitev njihovega prostega pretoka. Država članica nemudoma obvesti Komisijo o vsakem takem ukrepu z obrazložitvijo razlogov za svojo odločitev.
            
         
               (3)
            
            
               V skladu s členom 7(2) Direktive 94/9/ES se mora Komisija po posvetovanju z zadevnimi stranmi izreči, ali je takšen ukrep upravičen ali ne. Če se ugotovi, da je ukrep upravičen, Komisija o tem obvesti države članice, ki v skladu s svojimi obveznostmi iz člena 2(1) Direktive 94/9/ES sprejmejo vse ustrezne ukrepe v zvezi z zadevno opremo ali zaščitnim sistemom.
            
         
               (4)
            
            
               Nemški organi so Evropsko komisijo 17. marca 2011 uradno obvestili o ukrepu prepovedi v zvezi z dajanjem na trg ter umikom s trga/iz maloprodaje mobilnega telefona znamke in tipa XP-Ex-1, ki ga proizvaja Experts Intrinsic Safety Specialists, Groningsewet 7, NL-2994 LC Barendrecht, Nizozemska. V skladu z dokumentacijo, predloženo Komisiji, je bil za ta izdelek opravljen postopek ugotavljanja skladnosti iz člena 8(1)(b) Direktive 94/9/ES, za katerega je BKIEx - ExVÁ Robbanásbiztos Berendezések Vizgáló Állomása Kft., Mikoviny Samuel u. 2-4, H-1037 Madžarska – priglašeni organ št. 1418 izdal certifikat o ES-pregledu tipa št. BKI09ATEX0014 X.
            
         
               (5)
            
            
               Nemški organi so navedli, da je bil ukrep sprejet zaradi neskladnosti izdelka z bistvenimi zdravstvenimi in varnostnimi zahtevami, navedenimi v členu 3 in določenimi v Prilogi II Direktive 94/9/ES, zlasti v točkah 1.0.5 (Označevanje) in 1.3 (Potencialni viri vžiga), v zvezi z nepravilno uporabo ali pomanjkljivostmi usklajenega standarda EN 60079-11:2007 Eksplozivne atmosfere – 11. del: Zaščita opreme z lastno varnostjo „i“ (IEC 60079-11:2006), ki je naveden v certifikatu o ES-pregledu tipa, ki ga je izdal BKIEx – ExVÁ:
               
                           —
                        
                        
                           odstavek 5.3 (neskladnost v zvezi z omejevanjem energije in moči);
                        
                     
                           —
                        
                        
                           odstavek 6.3.1.1 (neupoštevanje najmanjših razdalj: pri napetosti 4,2 V se zahteva razdalja 1,5 mm; razdalja v tem primeru je 0,2 mm);
                        
                     
                           —
                        
                        
                           odstavek 10.5.3 (neskladnost v zvezi z napajanjem);
                        
                     
                           —
                        
                        
                           diagram/preglednica (kapacitivnost glavne plošče tiskanega vezja brez omejevanja elementov; največja vrednost 299 μF je 3 000-kratnik dovoljene vrednosti).
                        
                     
         
               (6)
            
            
               Nemški organi so za utemeljitev svojih ugotovitev predložili odredbo enote IV/Wiesbaden organa deželne uprave Regierungspräsidium Darmstadt o prepovedi prodaje mobilnega telefona Expert XP-Ex-1, skupaj z razlogi, poročili in korespondenco ter poročilom o kakovosti KEMA št. 211518000/A za mobilni telefon XP-Ex-1.
            
         
               (7)
            
            
               V skladu z navedbami nemških organov mobilni telefon ne izpolnjuje bistvenih zdravstvenih in varnostnih zahtev Direktive 94/9/ES za električno opremo kategorije 2, saj lahko v primeru okvare povzroči nevarne iskre; zahteve o vgrajeni zaščiti varnosti zato niso izpolnjene. Nemški organi so sklenili, da uporaba izdelka ni varna v območju 1 (kategorija 2G) in pri predvideni uporabi pomeni resno nevarnost vžiga.
            
         
               (8)
            
            
               Komisija je 8. aprila 2011 proizvajalca Experts Intrinsic Safety Specialists in priglašeni organ, ki je izdal certifikat o ES-pregledu tipa, BKIEx - ExVÁ Robbanásbiztos Berendezések Vizgáló Állomása Kft., pozvala, naj sporočita svoje pripombe v zvezi z ukrepom nemških organov.
            
         
               (9)
            
            
               Do danes ni prejela nobenega odgovora.
            
         
               (10)
            
            
               Komisija glede na razpoložljivo dokumentacijo ter pripombe oz. nepredložene pripombe zadevnih strani meni, da mobilni telefon „Expert XP-Ex-1“ ne izpolnjuje bistvenih zdravstvenih in varnostnih zahtev, ki so navedene v členu 3 in določene v Prilogi II Direktive 94/9/ES, zlasti v točkah 1.0.5 (Označevanje) in 1.3 (Potencialni viri vžiga). Ta neskladnost in povezane tehnične pomanjkljivosti pomenijo resno tveganje za uporabnike –
            
         SPREJELA NASLEDNJI SKLEP:
   Člen 1
   Ukrep prepovedi dajanja na trg in umika s trga/iz maloprodaje mobilnega telefona znamke in tipa „Expert XP-Ex-1“, proizvajalca Experts Intrinsic Safety Specialists, ki so ga sprejeli nemški organi, je upravičen.
   Člen 2
   Ta sklep je naslovljen na države članice.
   
      V Bruslju, 14. novembra 2011
      
         
            Za Komisijo
         
         Antonio TAJANI
         
            Podpredsednik
         
      
   
   
      (1)  UL L 100, 19.4.1994, str. 1.